text: কারাগারে ঢোকার সময় যা বললেন খালেদা জিয়া eurobdnews.com
  শনিবার, ১৯ জানুয়ারী ২০১৯ ০৬:২৪:১০ পিএম
  রাজনীতি | বৃহস্পতিবার, ৮ ফেব্রুয়ারী ২০১৮ | ০৮:৪৯:৫৮ পিএম
  দুর্নীতি মামলায় ৫ বছরের কারাদণ্ডে দণ্ডিত হওয়ায় কারাগারে নেওয়া হয়েছে বিএনপি চেয়ারপারসন খালেদা জিয়াকে। পুরনো কেন্দ্রীয় কারাগারে নেওয়ার সময় দলের নেতা-কর্মীদের জন্য বিশেষ বার্তা দিয়েছেন বিএনপি নেত্রী।
  তিনি দলীয় নেতা-কর্মীদের সহিংস কর্মসূচি না দিতে এবং দেশবাসীকে ধৈর্য ধরতে ও সবাইকে ঐক্যবদ্ধ থাকার আহ্বান জানান। খালেদা জিয়ার আইনজীবী মাসুদ আহমেদ তালুকদার সাংবাদিকদের এ তথ্য জানিয়েছেন।
  খালেদা জিয়ার এই আইনজীবী বলেন, 'তাকে (খালেদা জিয়া) কারাগারে রেখে আমরা এসেছি।' এসময় সাংবাদিকরা এই আইনজীবীর কাছে জানতে চান, 'খালেদা জিয়া কিছু বলেছেন কিনা।'
  এর উত্তরে এই আইনজীবী বলেন,''খালেদা জিয়া তাদের বলেছেন, 'দেশবাসীকে ধৈর্য ধরতে বলবেন। জেল-জুলুম দিয়ে আমাকে দুর্বল করা যাবে না। এ দেশের মানুষ আমার সঙ্গে আছে। আমাকে নত করার কোনও সুযোগ নেই। আইনের প্রতি শ্রদ্ধাশীল থাকবেন। ঐক্যবদ্ধ থাকবেন।'
  পরে সংবাদ সম্মেলন ডেকে একই রকম কথা বলেছেন বিএনপির মহাসচিব মির্জা ফখরুল ইসলাম আলমগীর। বিকেল পৌনে চারটায় নয়া পল্টনে দলটির কেন্দ্রীয় কার্যালয়ে আয়োজিত খালেদা জিয়ার মামলার রায় পরবর্তী আনুষ্ঠানিক প্রতিক্রিয়া জানানোর সময়
  তিনি জানান, কোনও রকম হটকারী কর্মসূচি না দিতে বিএনপি চেয়ারপারসন তাদের নির্দেশ দিয়েছেন। তিনি বলেন, 'গতকাল বুধবার সংবাদ সম্মেলনের পর আমরা যখন দলের চেয়ারপারসনের সঙ্গে কথা বলি, তখন আমরা জানতে চেয়েছিলাম, যদি রায় আপনার বিপক্ষে যায়, তাহলে আমাদের কী ধরনের কর্মসূচি দেবো? জবাবে তিনি খুব স্পষ্ট করে নির্দেশনা দিয়ে বলেছেন, 'কোনও সহিংস কর্মসূচি দেওয়া যাবে না।'